Fyrsti heimaleikur tímabilsins og það er enginn smá leikur . Spurs koma í heimsókn á Etihad leikvanginn og er það risastór leikur . Við stuðningsmenn eigum bæði sárar og góðar minningar gegn þessum andstæðingi og þarf ekki að leita lengra en 4 mánuði aftur í tíman uppá dag til að finna sárustu minninguna , þar sem einhver stórkostlegasti fótboltaleikur sem undirritaður hefur séð . Ég er að sjálfsögðu að tala um meistaradeildarleikin , þar sem VAR braut mann í tætlur . Ég ætla ekki að eyða mörgum orðum í þann leik , held enginn af okkur vilji það . Ég á persónulega mikið undir í þessum leik þar sem faðir minn er harður stuðningsmaður Tottenham og montrétturinn liggur undir ! Áður en við förum í liðin og fréttir af þeim er ágætt að hafa þessa punkta í huga City stefna á að jafna og bæta metið sitt í x mörgum sigrum í röð , þeir eru komnir með fimmtán sigra í röð en metið er átján ! City hefur unnið níu af seinustu ellefu heimaleikjum gegn Spurs í öllum keppnum . Aguero elskar að spila gegn Tottenham , sextán leikir , ellefu mörk og fjórar stoðsendingar . City byrjuðu tímabilið frábærlega og unnu hrikalega öflugan úti sigur á West Ham 5 - 0 . Það sem vakti hvað mesta athygli í þeim leik var framistaða Mahrez og Sterling en Mahrez kom að öllum mörkum liðsins og Sterling skoraði þrennu . Einnig átti Rodri mjög góðan leik og sparaði Guardiola ekki orðin eftir leik og sagði að tíminn myndi leiða það í ljós að hann yrði bestu kaup allra tíma hjá City . Enginn pressa vinur . Guardiola hefur sagt að hópurinn sé allur klár fyrir utan Sane og Mendy , það þýðir að Fernandinho er klár fyrir leikinn , ég efast um að hann spili ef hann getur sleppt því . Hann sagði einnig að Mendy væri byrjaður að æfa með liðinu en þyrfti hins vegar að byrja að æfa reglulega áður en hann getur farið að spila . Það verður einnig fróðlegt að sjá hvort Cancelo komi í liðið eftir góða frammstöðu Walker gegn West Ham . Ég held að Guardiola sé staðráðinn í því að gera fantasy spilara brjálaða . Eflaust setja margir spurningamerki við Mahrez út fyrir Bernardo eftir framistöðuna en ég tel að Bernardo henti svona leik betur og að Guardiola taki hann fram yfir Mahrez . Einnig kemur Aguero uppá topp býst ég við en hann elskar að spila á móti Tottenham . Spurs byrjuðu einnig tímabilið vel , unnu „ nýliða “ Aston Villa 3 - 1 á heimavelli . Þeir lentu 0 - 1 undir en unnu sig til baka í seinni hálfleik . Ég horfði aðeins á leikinn og fannst Tottenham ósannfærandi allt að því þegar Eriksen var skipt inná og tóku Tottenham öll völd . Þeir jöfnuðu 9 mínútum seinna og gengu á lagið og skoraði Harry Kane tvö mörk , hann er maður sem City þarf að verjast . Annað sem vakti athygli var góð frammistaða Ndombélé en hann var keyptur á 55 milljón punda sem er félagsmet hjá Spurs . Hann skoraði fyrsta mark liðsins og þótti lýta vel . Af leikmannamálum er það að frétt að Dela Alli , Juan Foyth og Sessegnon , sem var keyptur frá Fulham , verða ekki með og eru allir meiddir , þá er Ben Davies tæpur . Einnig missir Son af leiknum en hann er að taka út leikbann eftir rautt spjald gegn Bournemouth í lok seinasta tímabil . Það er skarð fyrir skildi hjá Tottenham að vera ekki með Alli eða Son í liðinu . Tottenham eru þó vel mannað lið og munu stilla upp sterku liði . Þjálfari liðsins er Mauricio Pochettino eins og flestir vita . Afar fær og viðkunnalegur þjálfari sem hefur náð mjög góðum árangri . Ég býst við að Eriksen komi inní þetta aftur , hann er það mikilvægur fyrir liðið . Svo er spurning hvor Lo Celso nýr miðjumaður byrji sinn fyrsta leik . Hverjum ættuð þið að fylgjast með ? Tanguy Ndombélé . Við þekkjum flesta leikmenn í þessu lið og höfum séð þá alla . Ndombélé átti góðan fyrsta leik og skoraði mark . Við könnumst aðeins við leikmanninn eftir leikinna gegn Lyon í fyrra . Hann mun sjá um jafnvægi í liðinu , svipað hlutverk og Fernandinho hefur verið í hjá City . Lýst sem gáfuðum fótboltamanni . Michael Oliver og hans teymi halda utan um dómgæsluna í þessum leik og sem fyrr að þá verður VAR til taks . Mér finnst vert að minnast á bláa tunglið , hlaðvarp , sem hefur hafið göngu sína og verður farið yfir vikuna og leikinn í næsta þætti . Einnig hvet ég alla til að vera virk á facebook síðu klúbbsins og fyrir þá sem eru á Twitter að followa bláa tunglið . Stuðningsmannaklúbbur City munu horfa á leikinn á Ölver , eins og flesta alla leiki . Áfram City !